अलीगढ मीडिया ब्यूरो,अलीगढ । बॉलीवुड जगत में ऑलीवुड (अलीगढ़) का नाम रोशन करने वाली फीचर फिल्म ‘देसी रेसलर’ के सफलता पूर्वक एक वर्ष पूर्ण होने पर फिल्म प्रोड्क्शन टीम व कलाकारों का सम्मान समारोह स्थानीय होटल मैलरोज-इन में आयोजित किया गया। मुख्य अतिथि शहर विधायक संजीव राजा ने कहा कि ये बड़े गौरव का विषय है कि अपने जमाने के सुपर स्टार रहे अलीगढ़ के भारत भूषण, गीतकार गोपालदास नीरज, फिल्म निर्माता शिव कुमार, संगीतकार रविन्द्र जैन आदि के बाद फीचर फिल्म देसी रेसलर के निर्माता-निर्देशक ने अलीगढ़ को ऑलीवुड के रूप में एक नई पहचान दिलाने में सफलता हासिल की है। कार्यक्रम का शुभारम्भ सुप्रीम कोर्ट की वरिष्ठ अधिवक्ता गीतांजलि शर्मा ने किया।